Vecokra
Vecokra (IPA: [Vætsɔkra]; agrāk arī Vecakra; latgaliešu: Vacokra) ir ciems Dagdas novada Andrupenes pagastā. Izvietojies pagasta rietumos Okras ezera dienvidu krastā 13 km no pagasta centra Andrupenes, 19 km no novada centra Dagdas un 250 km no Rīgas. Apdzīvotā vieta izveidojusies pie bijušās Vecokras pusmuižas. Vecokrā atrodas viesu nams un Okras katoļu baznīca (arhitektūras piemineklis).